P. Decanus et universum capitulum Senon., omnibus presentes litteras inspecturis in Domino salutem. Noverit universitas nostra quod nos, hominibus in terra nostra Souciaci manentibus et eorum heredibus, usuagium in nemoribus nostris concessimus a via que incipit a nemore Regnerii et deficit ad Corveas, usque ad nemus Beate-Columbe, que situm est juxta Beve..... ita tamen quod dictum nemus non possint vendere nec extra villam Souciai ducere neque extirpare; et si contigerit quod extirparent, de terra extirpata nostram faceremus voluntatem, salva in omnibus omnimodo justicia nostra. In cujus rei memoriam presentem cartam fecimus annotari, et sigilli nostri munimine roborari. Actum, anno Gracie Mº CCº septimo-decimo, mense julio.